દિવસ-રાત પંખાઓ શરૂ રાખવા છતા મચ્છરોનો વધારો થઈ રહ્યો છે. કહેવાતા પ્રજાના સેવકો માત્ર ખુરશી માટે છે. કોઈ કામગીરી આરોગ્યલક્ષી થઈ નથી. થોડા દિવસો પહેલા ડીડીટીનો છંટકાવ કર્યો હતો તે ખરેખર ડી.ડી.ટી. હતી. દામનગરની અંદાજે રર હજારની વસ્તીમાં દરેક વોર્ડમાં મચ્છરો-મચ્છરોનો ઉપદ્રવ વધી ગયો છે. પ્રમુખ-ઉપપ્રમુખની ચૂંટણી માટે ચર્ચા થાય છે પણ પ્રજાનું આરોગ્ય ભગવાન ભરોસે છે. અધુરામાં પુરૂ આખલાઓ અને રેઢીયાળ પશુઓથી લોકો ત્રસ્ત છે. ઓછા સફાઈ કામદારોથી સફાઈનું કામ લેવાય છે. જે જગ્યાએ કચરા પેટીઓ છે ત્યાં તો દુર્ગંધ મારતું વાતાવરણ છે. રસ્તાની સાઈડોમાં કે અડચણરૂપ થતી કચરા પેટીઓ ત્રાસદાયક એટલા માટે છે કે જે લોકોએ કચરો અંદર નાખવો જોઈએ તે બહાર નાખતા હોય છે. કચરા પેટીમાં ગાય માતા કે આખલાઓ મોઢુ નાખીને જે કાંઈ મળે તે ખાતા હોય વાગોળતા વાગોળતા રસ્તા પર કાઢતા હોય છે.